A Bizottság 2243/2001/EK rendelete
(2001. november 16.)
az 1547/1999/EK bizottsági rendelet és az 1420/1999/EK tanácsi rendelet módosításáról egyes hulladékfajták Kamerunba, Paraguayba és Szingapúrba történő szállítása tekintetében
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1999/816/EK [1] bizottsági határozattal módosított, az Európai Közösségen belüli, az oda irányuló és az onnan kifelé történő hulladékszállítás felügyeletéről és ellenőrzéséről szóló, 1993. február 1-jei 259/93/EGK [2] tanácsi rendeletre és különösen annak 17. cikke (3) bekezdésére,
tekintettel a legutóbb az 1800/2001/EK [3] bizottsági rendelettel módosított, egyes nem OECD tagországokba irányuló egyes hulladékfajták szállítására alkalmazandó közös szabályok és eljárások meghatározásáról szóló, 1999. április 29-i 1420/1999/EK [4] tanácsi rendeletre és különösen annak 3. cikke (5) bekezdésére,
mivel:
(1) 2000 januárjában a Bizottság szóbeli jegyzéket küldött minden egyes OECD tagsággal nem rendelkező országnak (továbbá Magyarországnak és Lengyelországnak, amelyek még nem alkalmazzák a C(92)39 végleges OECD-határozatot). A szóbeli jegyzék három céllal készült: a) ezen országok tájékoztatása a Közösség új rendeleteiről; b) az 1420/1999/EK rendelet, valamint a legutóbb az 1800/2001/EK rendelettel módosított, egyes hulladékfajtáknak a C(92)39 végleges OECD-határozat [5] hatálya alá nem tartozó meghatározott országokba történő szállítására alkalmazandó, a 259/93/EGK tanácsi rendelet szerinti ellenőrzési eljárások meghatározásáról szóló, 1999. július 12-i 1547/1999/EK bizottsági rendelet mellékleteiben vázolt vonatkozó álláspontjaik megerősítése; c) választ kapni azoktól az országoktól, amelyek 1994-ben nem válaszoltak.
(2) A választ adó országok közül Paraguay értesítette a Bizottságot, hogy a 259/93/EGK rendelet II. mellékletében felsorolt bizonyos hulladékok behozatalát ellenőrzési eljárás nélkül elfogadják. Az egyéb hulladékokra vonatkozóan jelezték, hogy álláspontjuk nem változott (a 2000. március 1-jei válasz szerint).
(3) Szingapúr értesítette a Bizottságot, hogy a 259/93/EGK rendelet II. mellékletében felsorolt bizonyos hulladékok behozatalát ellenőrzési eljárás nélkül, illetve az ugyanazon rendelet III. mellékletében felsorolt hulladékokra vonatkozó eljárást ("sárga eljárás") követően. Az egyéb hulladékokra vonatkozóan jelezték, hogy álláspontjuk nem változott (a 2001. január 4-i válasz szerint).
(4) A 259/93/EGK rendelet 17. cikkének (3) bekezdésével összhangban, a legutóbb a 96/350/EK [6] bizottsági határozattal módosított, a hulladékokról szóló, 1975. július 15-i 75/442/EGK [7] tanácsi irányelv 18. cikke által létrehozott bizottságot Szingapúr hivatalos kéréséről 2001. január 11-én, valamint Paraguay hivatalos kéréséről 2001. február 8-án értesítették.
(5) Ezen országok új helyzetének figyelembevétele érdekében ugyanakkor az 1420/1999/EK rendelet, valamint az 1547/1999/EK rendelet módosítása szükséges.
(6) Kamerun tekintetében az 1420/1999/EK rendelet A. melléklete GA szakaszának módosítása szükséges az 1547/1999/EK rendeletnek való megfelelés biztosítása érdekében.
(7) Az e rendeletben előírt intézkedések összhangban vannak a 75/442/EGK irányelv 18. cikke által létrehozott bizottság véleményével,
ELFOGADTA EZT A RENDELETET:
1. cikk
Az 1547/1999/EK rendelet A. és D. melléklete az e rendelet I. mellékletében meghatározottak szerint módosul.
2. cikk
Az 1420/1999/EK rendelet A. melléklete az e rendelet II. mellékletében meghatározottak szerint módosul.
3. cikk
Ez a rendelet az Európai Közösségek Hivatalos Lapjában való kihirdetését követő 20. napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2001. november 16-án.